На мирната конференция в Неймеген (където Англия е официалният посредник) се обсъжда края и на Сконската война в северна Европа. Започнала с шведското поражение при Фербелин, тя се развива критично за Швеция, но северната монархия показва характер: тя защитава скандинавските си провинции, макар да изгубва германските. Сега Луи ХІV се чувства отговорен, задето е вкарал съюзника си в блатото и прави всичко възможно да го спаси. Така че мирните договори на Швеция, които се подписват край Париж през 1679 г. често се смятат за част от Неймегенската система от мирни договори.